Wp/shi/Iẓnẓarn
Wp > shi > Iẓnẓarn
- Iɣ ur igi ɣwad amgrad nna tsiggilt, kcm s tasna n Aẓnẓar bac ad tẓrt akk imgradn nna dar illa yism zund ɣwa !
Tarabbut n Iznẓarn ( s tifinaɣ : ⵉⵣⵏⵥⴰⵔⵏ nɣd ⵉⵣⵏⵥⴰⵔⵏ ⵉⴳⴳⵓⵜ ) tga yat ɣ tirubba timzwura lli ittyssanin ɣ tmazirt n Lmɣrib d yad ɣ tilli ittuyẓlayn ɣ igr n uzawan atrar amaziɣ wala Amṛṛuki. Mac ur tga yat, rast tfurnt mnnawt yaḍn fint atig uzawan Amṛṛuki ɣ isggasn wis idsḍis d amraw ɣ uzgn igguran ɣ tusutin n 1900. Tirubba yad li raysbid tinmmal n uzawan ikkan immaY f watig n ufgan d tmagit d tusna n Umṛṛuk n tigira n uffaɣ n isrdas n Fransa d Sblyun .
D ur d mkli ka tga yat ɣ tmzwura iskrn tamackut ad, maca mkli tzêli tarmitns aylliɣ akk illa mad issaɣn i wanaw ad n umarg (amarg n trubba) taznzârt.
Talalit
Nzḍar ad nini mas tmnaway tlalit ns; iɣ nssn mas d tarmiwin zwarnin n trubba zund Laqdam ad ifkan; d imuttutn dranin n tmtti tamrukit mad yad ffaɣn irumiyn tamazirt. Azmz an aɣ d ggurant tiwtlin mqqurnin yiwin s yan wanaw n tudrt ittuskan f ufuɣ d uzwag. Timizar akw illan brra n tmdint zund idrar nɣ izuɣar ur yakkan tanyaft iggutn ur sul zdârnt ad qqnt isɣawsatn n willi gisnt illan. Yawi uya s ad nkkrn isufuɣn n tawjiwin ar n ttrusn, zund kraygatt imzdi, ɣ wakal yâdn. Akal imzdi tga tmdint d isaragnns uqjirn n tudrt. Ɣin aɣ n nmaggarn nttni zwar, s tarwansn ilmma, d imrdukkutn izdin d tmukrisin n idls, win tpsikulujit, d win usɣawsa amtti. Imukrisn ad akw kkand s tuggtnsn asnara ur inmalan n tnbâdt ur iɣin ad tasi, s tɣarast iɣdmn, timasayin llis bdda ttini gant tins.
Mnid n tmukrisin ad ittguduyn, d usyafa idran s uzwag d tikssâd nnad ittu yan ixfns, tugna d tmagit; frkn tarwa n imzdaɣn ad imzwagn s mas d iqqan ad siggln s kra n tɣarast, tgit asnulfu nɣ tga tamaɣt, mas ttinin aylli isisn ɣ ugunsnsn, igi t taɣamarg, nɣ iga tagudî nɣ tagrzâwt, nɣ ɣas nnan uhu mnid udm iqqjrn n tsrtit tunsîbt. Inmuggur d usyafa ya d tizi lliɣ d ffaɣnt trubba ɣ tsggiwin yâdn ɣ umadâl nɣ Mrruk, iddrn zund anaw ad n waddad, ɣ gan The Beatles, Nas Lɣiwan d tiyyaḍ.
Ddaw uẓazu n ufrak d iẓttiwn n tudrt, sdan iɛzriyn ad s tmatarin mqqurnin kkusan ɣ umuɣ n umarg ttalsn nɣ mu sslidn ayt darsn zund Ahwac d Rraways, asin imassn d ufan ngr ifassnnsn gn it ɣ tayssi nɣ uhu, ssntin ar ttirirn, s wawalnsn d izmuln zdânt tgudîwin ɣ igunsiwn ittutn, ili nsn yudên d waddadnsn mnid tamtti, mnid ixf d mnid timatarin yunfn igiwalnnsn.
Ɣ iɣladn llasnin n tmdinin mzzîynin n ifus n Umṛṛuk, kran iàzriyn ɣ ia Iggut Abdelhadi, Chater, Boufertel, Aziz Chamekh d wiyyâd swangmn ad skrn yat trabbut, ssaɣn as iznzârn zund iznzârn n tafukt ffaɣn is s zik n umarg n trubba ad snulfun, sgrawln amarg amaziɣ. Mad yad tunan tɣwrît n umarg ɣ tswak n Dcayra d Inzggan, sffaɣnt tasffift izwarn ɣ usggwas n 1974.
Isǧasn imzwura urarn zund akk imzwura tayri, taɣamarg, atign mqqurnin n tamtti ittnfruruyn mnid nnsn, flan d turarin sul nit mu ttalsn imaraynns ittiggutn kraygatt ass zund :
- Wad ittmuddun ar ittka tiqbilin wa àla rbbi
- a yyi tarat yan lhêrz i tayri tmlk anɣ
nɣ "wa zzin, anna s tnnit a illan" d "immi hênna ka f rbbiɣ tasa wala wul". Maca, ur ikki uzmz yat s iɣ ufan aɣarastn yiwin s tagwit, d tazît, d tnana izdâyn n imedukkutn n tudrt d ixf; kcmn s usarag yadn n umarg d iwaliwn yusin attân, tammara d tawda ittifsun kraygatt ass ɣ ulawn, ɣ tswak ar ttiɣar tg astci ɣ idammn, ɣ tguriwin d tiyt n idinann. Tizwuri n isggwasn 80 aɣ nmaggarn taguri yad zdûn gis turarin ifkan timlsa idusn i tmagit n iznzârn:
- Ur immut ulgwmâd d is ka ikcm tillas
- A tafukt lliɣ a yegmmr ka sul ur illan
- Ar nsmulluɣ azrg ur nmmut ur nsul
- Ntɣwi zun tɣwi tmurɣi ɣ ignwan ikk lhif akal.
Tama n tdusi n tguri yusin tagudî d tmmara llid yad isaggwan ɣ tizi yan timatarin mqqurnin n usnulfu atrar ɣ umarg amaziɣ, tlla yat tɣarast n tiyt d uzawan izêlin s trabbut ad. Maca, ur d sul msasan ayt trabbut yat tizi f kra n tɣawsiwin ur nssn, yawi uya s ad tyawskarnt snat trubba : Iznzârn Abdelhadi, d Izenzâren Chamkh. Mad yad tssufɣ kraygatt yat gisnt tisfifin, ifaw mas d Iggut ad izdârn ad ig inzgi ad ikkusu ism n Izenzârn.
Tisfifin ilan atig
- Immi ḥnna
- Immi Ḥnna ka f rebbiɣ tasa wala wul
- Nettat aytssun afud ar fllasnt tntal
- Addal-ns ɣ uṣmmiḍ wa tsmṣtr fllaɣ
- Tezḍa tzdmd tagmd ɣ lḥma wala aṣmmiḍ
- Tṣbr i taẓit n baba tcc fllas akuṛay
-
- Aḥ a baba iɣ tssuggit immi tuqqert aɣ
- Ad ukan tffuɣ amnid nk tasit akuṛay
- Aḥ a yan aygan igigil immi tmmut inna-s
- Iɣamad baba-s ig asmun i tmɣarin
- Iqqand aydl s iɣrban issukn ay-akal
- Allah a rruḥ mrad isa tturit lmayyit
- Ad sul inker ɣ usmḍal yal-n arraw-ns
- Immi ḥnna ka f rbbi ɣ tasa wala wul
- Izilliḍ
- Iggut umedlu ula izillḍ, gutn waggagn ula asmamn
- Iga d umedlu tillas ig d unẓar imttawn
- Aggagn d usman, Ṛṣaṣ, ijiwi iga takat
- Yut axyyam bbint, yut man ǧis ufan
- Mmutn mddn s lɣdrt, igigiln ar ukan allan
- Amṭṭa irmi t umagus, iliḥ matn ittrḥmn
- Aɣaras immnɛa s usennan
- Ammuddu irufa ɣ tmazirt ɣ llan waman
- Izd is iggul wakal ur rasul smɣayn
- Niɣd izd amud a sul ur iran ad nkkern
- A tent iḥsn yan urta luzzant iɣ iferk
- Iɣ luzzant munet labud man iffal
- Attnt iḥsn ljid ɣ lhul iṣbr nit
- Aḥ mla ur igi ṣsber ur sar ijud
- Iɣ d ittarm umalu tiffawin is-d ruḥnt ?
- Ar ad a njud s wawal f uzmz ad nfasrt
- Maf tga sṣabt amaẓuz ig usmam amadaɣ
- Igli wasif adrar iḍalb lbḥr laman
- Iga d lhul ccbayk ng nkknin islman
- Ig leɣdr anmyur ig laman abukaḍ
- Ig uccn amksa ig asn umksa amssaɣ
- Icca uccn amksa tg as tili taɣuyyit
- Argaz igat lmal bulɛaql iga anwwac
- Ig wajbir lknz ig ṭmɛ aɣaras
-
- Tillas
- Nega butfala nuḍa nili ɣ uɣaras
- Kulu maylan awurz ar fella ti ttakwlen
- A àemdan igdâd iɣ nduy mani ten yuman
- Ur immut ulgwemâd is ka ikcem tillas
- Tafukt lli ɣa igemmer ays sul ur illan
- Ssem iffeɣ algwemâd ikcem k ay anewwac
- Nega takniwin nhul tenni t iyyi nniɣ ak
- Ajj at anɣ akwen najj a tnaqest a takat
- Tillas ad nekka, tiyyâd ad nufa mdint aɣ
- Mamenk s ira ay sfiw a immi warraw nnem
- Nufa d lhêya immut, nufa d laman izug
- Mamenk s ira a tenjemt i tawdiwin a wul
- Làaql iga d lmizan ira ays nsers
- Lhâq d lbâdl iggi nnes aten isemkilil
- Làaql da swingimen sawlen inin aɣ
- Lhâq imdêl t uqarîd ig fellas isemgan
- Wanna yad igan izem gin fellasen tidâf
- Ar asen sɣalen izmuzzâl tissiy asen latêrt
- As nna ten ɣwin luhên gisen tawda s ukuray
- Gen tin ɣ izîtti n uzzal sdusen fellas akerraf
- Mac izem walli t yegan ur issen tasergemt
- Xettad ijran a midden wak wak anɣ
- Yiwi d usemammi n midden taɣlaɣalt
- Trêza yaɣ tudert ittyagas làaql
- Yawi yaɣ ungi n uswingem ilîh aɣ tilili
- Iffu lhâl i wi da aɣ ranin tifawt
- Nsugga isental, nsugga iɣarasen
- Ur nessin man azemz arad aɣ kmlent
- Ibayn aɣ d Rebbi lmendaf urta yumêz
- Afus ɣ ufus ad nefsi ikerrafen
knc_Latn knc_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn lij_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn taq_Latn hau_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn pap_Latn kab_Latn kab_Latn kab_Latn kab_Latn som_Latn kab_Latn kab_Latn kab_Latn